Hei

Fra Smart Innovation Norway sin side vil vi understreke betydningen av at dagens todelte campusstruktur videreføres.

Betydningen av at Høgskolens struktur videreføres kan ikke overvurderes. Under følger et par punkter for å tydeliggjøre dette:

* Den største utfordringen for vår og våre medlemmers utvikling og vekst er tilgang på kompetanse. Lokalt utdannet kompetanse som har lav sannsynlighet for å forsvinne videre etter kort tid er derfor utrolig viktig.
* Timingen med å starte en evt. debatt om lokasjon nå som Østfold fylkeskommune skal restartes og bygges på nytt med et nytt og moderne arbeidsliv er særdeles viktig. Å få en lokasjonsdebatt inn i denne prosessen ville ødelegge samhandlingen i det nye fylket. Det er det siste næringslivet i Østfold trenger.
* En todelt struktur sikrer at steder og miljøer i Østfold samarbeider. Samarbeid er nøkkel for å lykkes med å skape arbeidsplasser i vår region.
* HiØ er en viktig drivkraft for miljøet i Halden. Å miste en slik drivkraft ville underminere den investering og det arbeid som er lagt inn i å bygge Halden som teknologiby og destinasjon.
* Halden har et problem med utenforskap. Kompetanseøkning og utdannelse er nøkkelen til å løse dette. HiØ er avgjørende for Halden som sted.
* Halden har en utfordring med for lav boattraktivitet. Halden sentrum må derfor utvikles med tanke på arbeidsplasser og boliger. HiØ bør derfor heller utvide sin virksomhet i Halden med å søke å utvikle en satellitt i sentrum heller enn å redusere sin virksomhet.
* Vi har over tid hatt et godt og stadig bedre samarbeide med HiØ. Vi ønsker å videreutvikle dette innen dekommisjonering, TTO, kunstig intelligens, økonomi og mer. Dette er selvfølgelig enklere om dagens struktur opprettholdes.
* Smart Innovation Norway har bidratt til og ønske fremover å bidra ytterligere til kobling mellom studier og næringsliv. Dette for å gjøre studiene og studentene så gode som mulig samt at næringslivet benytter den ressursen HiØ er. Også dette gjøres bedre om dagens lokasjon opprettholdes.

Med vennlig hilsen / Best regards,

Kjell Reidar Mydske

Administrerende direktør/CEO

Smart Innovation Norway

+47 907 38 479



a Norwegian Center of Expertise

[www.smartinnovationnorway.com](http://www.smartinnovationnorway.com) [www.twitter.com/ncesmart](http://www.twitter.com/ncesmart) [www.facebook.com/smart.innovation.norway](http://www.facebook.com/smart.innovation.norway)